title: Provedbena uredba Komisije (EU) 2020/1098 оd 24. srpnja 2020. o odobrenju eteričnog ulja kardamoma dobivenog iz Elettaria cardamomum (L.) Maton kao dodatka hrani za sve životinjske vrste (Tekst značajan za EGP)

text:
                  27.7.2020

                  HR

                  Službeni list Europske unije

                  L 241/28

         PROVEDBENA UREDBA KOMISIJE (EU) 2020/1098
         оd 24. srpnja 2020.
         o odobrenju eteričnog ulja kardamoma dobivenog iz Elettaria cardamomum (L.) Maton kao dodatka hrani za sve životinjske vrste
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja. Člankom 10. stavkom 2. Uredbe (EZ) br. 1831/2003 predviđena je ponovna procjena dodataka odobrenih u skladu s Direktivom Vijeća 70/524/EEZ (2).

                     (2)

                     Ulje kardamoma dobiveno iz Elettaria cardamomum (L.) Maton odobreno je bez vremenskog ograničenja u skladu s Direktivom 70/524/EEZ kao dodatak hrani za sve životinjske vrste koji pripada skupini „Aromatske tvari i tvari za poboljšavanje okusa”. Taj je dodatak nakon toga unesen u registar dodataka hrani za životinje kao postojeći proizvod u skladu s člankom 10. stavkom 1. točkom (b) Uredbe (EZ) br. 1831/2003.

                     (3)

                     U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7. podnesen je zahtjev za ponovnu procjenu ulja kardamoma dobivenog iz Elettaria cardamomum (L.) Maton kao dodatka hrani za sve životinjske vrste. Podnositelj zahtjeva zatražio je da se taj dodatak razvrsta u kategoriju dodataka „osjetilni dodaci” i funkcionalnu skupinu „aromatske tvari”. Uz zahtjev su priloženi podaci i dokumenti propisani člankom 7. stavkom 3. Uredbe (EZ) br. 1831/2003.

                     (4)

                     Europska agencija za sigurnost hrane („Agencija”) u svojem je mišljenju od 14. svibnja 2019. (3) zaključila da ulje kardamoma dobiveno iz Elettaria cardamomum (L.) Maton u predloženim uvjetima uporabe nema štetan učinak na zdravlje životinja, zdravlje ljudi ili na okoliš. U nedostatku studija kojima bi se ocijenila sigurnost korisnika Agencija nije mogla donijeti zaključak o sigurnosti korisnika pri rukovanju dodatkom. U mišljenju Agencije navodi se da je podnositelj zahtjeva dostavio sigurnosno-tehnički list za ulje kardamoma te da su u njemu utvrđene opasnosti. Konkretno opisane opasnosti u sigurnosno-tehničkom listu jesu nadraživanje kože, nadraživanje očiju, alergijska reakcija na koži i smrtonosni ishod u slučaju gutanja. Stoga Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka.

                     (5)

                     Agencija je nadalje zaključila da, s obzirom na to da se predmetna tvar upotrebljava kao aromatska tvar u hrani i ima istu funkciju u hrani za životinje kao i u hrani, nisu potrebni dodatni dokazi o učinkovitosti u hrani za životinje. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (6)

                     Potrebno je predvidjeti ograničenja i uvjete kako bi se omogućila bolja kontrola te tvari. Na oznaci dodatka trebalo bi navesti preporučene količine predmetnog dodatka hrani za životinje. Ako se te količine premaše, na oznaci premiksâ koji sadržavaju dodatak hrani za životinje trebalo bi navesti određene informacije.

                     (7)

                     Procjena eteričnog ulja kardamoma dobivenog iz Elettaria cardamomum (L.) Maton pokazala je da su ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi odobriti uporabu tog dodatka kako je navedeno u Prilogu ovoj Uredbi.

                     (8)

                     Budući da ne postoje sigurnosni razlozi zbog kojih bi izmjene uvjeta izdavanja odobrenja za predmetnu tvar bilo potrebno odmah primjenjivati, primjereno je zainteresiranim stranama omogućiti prijelazno razdoblje kako bi se pripremile za ispunjivanje novih zahtjeva koji proizlaze iz tog odobrenja.

                     (9)

                     Činjenica da eterično ulje kardamoma dobiveno iz Elettaria cardamomum (L.) Maton nije odobreno za uporabu kao aromatska tvar u vodi za piće ne isključuje njegovu uporabu u krmnim smjesama koje se daju u vodi za piće.

                     (10)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Tvar navedena u Prilogu, koja pripada kategoriji dodataka „osjetilni dodaci” i funkcionalnoj skupini „aromatske tvari”, odobrava se kao dodatak hrani za životinje pod uvjetima utvrđenima u tom prilogu.

            Članak 2.

               1.   Tvar navedena u Prilogu i premiksi koji sadržavaju tu tvar, a koji su proizvedeni i označeni prije 16. veljače 2021. u skladu s pravilima primjenjivima prije 16. kolovoza 2020., mogu se nastaviti stavljati na tržište i upotrebljavati dok se ne potroše postojeće zalihe.

               2.   Krmne smjese i krmiva koji sadržavaju tvar navedenu u Prilogu, a koji su proizvedeni i označeni prije 16. kolovoza 2021. u skladu s pravilima primjenjivima prije 16. kolovoza 2020., mogu se nastaviti stavljati na tržište i upotrebljavati dok se ne potroše postojeće zalihe ako su namijenjeni životinjama koje se koriste za proizvodnju hrane.

               3.   Krmne smjese i krmiva koji sadržavaju tvar navedenu u Prilogu, a koji su proizvedeni i označeni prije 16. kolovoza 2022. u skladu s pravilima primjenjivima prije 16. kolovoza 2020., mogu se nastaviti stavljati na tržište i upotrebljavati dok se ne potroše postojeće zalihe ako su namijenjeni životinjama koje se ne koriste za proizvodnju hrane.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 24. srpnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  Direktiva Vijeća 70/524/EEZ od 23. studenoga 1970. o dodacima hrani za životinje (SL L 270, 14.12.1970., str. 1.).

            (3)  EFSA Journal 2019.; 17(6):5721.

            PRILOG

                        Identifikacijski broj dodatka

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Datum isteka važenja odobrenja

                        mg aktivne tvari po kg potpune krmne smjese s udjelom vlage od 12 %

                           Kategorija: osjetilni dodaci. Funkcionalna skupina: aromatske tvari

                        2b180

                        Eterično ulje kardamoma

                           Sastav dodatka:

                        Eterično ulje od sjemenki Elettaria cardamomum (L.) Maton.

                           Karakteristike aktivne tvari:

                        Eterično ulje od sjemenki Elettaria cardamomum (L.) Maton u skladu s normom 4733:2004 Međunarodne organizacije za normizaciju (ISO) za ulje kardamoma (E. cardamomum (L.) Maton).
                        Terpineol acetat: 30–42 % eteričnog ulja.
                        Metileugenol ≤ 0,0002 % eteričnog ulja.
                        Tekući oblik.
                        CAS broj 8000-66-6
                        EINECS broj 288-922-1
                        FEMA broj 2241
                        CoE: 180

                           Analitička metoda
                            (1):
                        Za određivanje terpineol acetata (fitokemijski marker) u dodatku hrani za životinje (ulje kardamoma):

                                    —

                                    plinska kromatografija u kombinaciji s ionizacijskim detektorom plamena (GC-FID) – ISO 4733

                        Sve životinjske vrste

                        –

                        –

                        –

                                    1.

                                    Dodatak se u hranu za životinje unosi u obliku premiksa.

                                    2.

                                    U uputama za uporabu dodatka i premiksâ potrebno je navesti u vjete skladištenja i stabilnost pri toplinskoj obradi.

                                    3.

                                    Na oznaci dodatka navodi se sljedeće: „Najveća preporučena količina aktivne tvari u potpunoj krmnoj smjesi s udjelom vlage od 12 %: 5 mg/kg hrane za životinje”.

                                    4.

                                    Na oznaci premiksâ potrebno je navesti funkcionalnu skupinu, identifikacijski broj te naziv i dodanu količinu aktivne tvari ako je premašen sljedeći udio aktivne tvari u potpunoj krmnoj smjesi s udjelom vlage od 12 %: 5 mg/kg.

                                    5.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika pri udisanju, gutanju ili doticaju s kožom ili očima koji proizlaze iz njihove uporabe. Ako se rizici s pomoću tih postupaka i mjera ne mogu otkloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za oči i kožu.

                        16.8.2030.

               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports


title: Provedbena uredba Vijeća (EU) 2020/1112 od 20. srpnja 2020. o izmjeni Provedbene uredbe (EU) 2019/2026u pogledu datumâ početka primjene kao odgovor na pandemiju bolesti COVID-19

text:
                  29.7.2020

                  HR

                  Službeni list Europske unije

                  L 244/9

         PROVEDBENA UREDBA VIJEĆA (EU) 2020/1112
         od 20. srpnja 2020.
         o izmjeni Provedbene uredbe (EU) 2019/2026u pogledu datumâ početka primjene kao odgovor na pandemiju bolesti COVID-19
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (1), a posebno njezin članak 397.,
         uzimajući u obzir prijedlog Europske komisije,
         budući da:

                     (1)

                     Provedbenom uredbom Vijeća (EU) br. 282/2011 (2) utvrđuju se detaljne odredbe za posebne programe za porezne obveznike koji isporučuju određene usluge osobama koje nisu porezni obveznici.

                     (2)

                     Provedbenom uredbom Vijeća (EU) 2019/2026 (3) te se odredbe mijenjaju kako bi se proširilo područje primjene postojećih posebnih programa i uveo novi program kako bi se osuvremenio pravni okvir poreza na dodanu vrijednost (PDV) za prekograničnu e-trgovinu između poduzeća i potrošača. Te izmjene trebaju se primjenjivati od 1. siječnja 2021.

                     (3)

                     Svjetska zdravstvena organizacija proglasila je 30. siječnja 2020. izbijanje bolesti COVID-19 izvanrednim stanjem u području javnog zdravlja od međunarodnog značaja. Zatim je 11. ožujka 2020. izbijanje te bolesti proglasila pandemijom. Pandemija bolesti COVID-19 pogodila je sve države članice. Zbog alarmantnog povećanja broja slučajeva i nedostatka odmah dostupnih učinkovitih sredstava za borbu s pandemijom bolesti COVID-19 niz država članica proglasio je nacionalno izvanredno stanje.

                     (4)

                     Pandemija bolesti COVID-19 neočekivana je i dosad nezabilježena izvanredna situacija koja snažno pogađa sve države članice i obvezuje ih da poduzmu hitne mjere na nacionalnoj razini za prioritetno rješavanje trenutačne krize preraspodjelom sredstava namijenjenih za druga pitanja. Zbog te krize nekoliko država članica ima poteškoće s dovršavanjem razvoja informacijskih sustava nužnih za početak primjene Provedbene uredbe (EU) 2019/2026 od 1. siječnja 2021. Nekoliko država članica te poštanski i kurirski operateri stoga su zatražili odgodu datumâ početka primjene Provedbene uredbe (EU) 2019/2026.

                     (5)

                     Uzimajući u obzir izazove s kojima se države članice suočavaju u borbi protiv krize uzrokovane bolešću COVID-19 i činjenicu da se nove odredbe temelje na načelu da sve države članice moraju ažurirati svoje informacijske sustave kako bi mogle primjenjivati Provedbenoj uredbi (EU) 2019/2026 i osigurati prikupljanje i prijenos informacija i plaćanja u okviru izmijenjenih programa, datume početka primjene te provedbene uredbe potrebno je odgoditi za šest mjeseci. Šestomjesečna odgoda primjerena je jer bi odgađanje trebalo biti što kraće kako bi se dodatni proračunski gubici država članica sveli na najmanju moguću mjeru.

                     (6)

                     S obzirom na znatan utjecaj gospodarskih poremećaja i moguće dodatne poteškoće izazvane pandemijom bolesti COVID-19 te kako bi se pružila potpora pravilnoj i pravodobnoj primjeni novih pravila o PDV-u u području e-trgovine, Komisija bi mogla blisko surađivati s dotičnim državama članicama s ciljem praćenja prilagodbe nacionalnih informacijskih sustava i pružanja tehničke pomoći kad je potrebna.

                     (7)

                     Provedbenu uredbu (EU) 2019/2026 trebalo bi stoga na odgovarajući način izmijeniti,

               DONIJELO JE OVU UREDBU:

            Članak 1.
            Provedbena uredba (EU) 2019/2026 mijenja se kako slijedi:

                        1.

                        u članku 1. točki 5. novi članak 61. stavak 1. Provedbene uredbe (EU) br. 282/2011 zamjenjuje se sljedećim:

                           „1.   Promjene iznosa iz prijave PDV-a koja se odnosi na razdoblja do drugog razdoblja prijave u 2021., uključujući i to razdoblje, provode se nakon podnošenja te prijave PDV-a isključivo izmjenama te prijave, a ne prilagodbama naknadnih prijava.
                           Promjene iznosa iz prijave PDV-a koja se odnosi na razdoblja počevši od trećeg razdoblja prijave u 2021. provode se nakon podnošenja te prijave PDV-a samo prilagodbama u naknadnoj prijavi.”;

                        2.

                        u članku 2., drugi i treći stavak zamjenjuju se sljedećim:
                        „Primjenjuje se od 1. srpnja 2021.
                        Međutim, države članice dopuštaju poreznim obveznicima i posrednicima koji djeluju u njihovo ime da informacije koje se traže na temelju članaka 360., 369.c ili 369.o Direktive 2006/112/EZ za registraciju u okviru posebnih odredaba dostavljaju od 1. travnja 2021.”.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 20. srpnja 2020.

                  Za Vijeće

                  Predsjednik

               M. ROTH

            (1)  SL L 347, 11.12.2006., str. 1.

            (2)  Provedbena uredba Vijeća (EU) br. 282/2011 od 15. ožujka 2011. o utvrđivanju provedbenih mjera za Direktivu 2006/112/EZ o zajedničkom sustavu poreza na dodanu vrijednost (SL L 77, 23.3.2011., str. 1.).

            (3)  Provedbena uredba Vijeća (EU) 2019/2026 od 21. studenoga 2019. o izmjeni Provedbene uredbe (EU) br. 282/2011 u pogledu isporuka robe ili usluga omogućenih upotrebom elektroničkih sučelja te posebnih programa za porezne obveznike koji isporučuju usluge osobama koje nisu porezni obveznici ili prodaju robu na daljinu i obavljaju određene isporuke robe na domaćem tržištu (SL L 313, 4.12.2019., str. 14.).


title: Provedbena uredba Komisije (EU) 2020/1711 оd 10. studenoga 2020. o upisu naziva u registar zaštićenih oznaka izvornosti i zaštićenih oznaka zemljopisnog podrijetla „Szomolyai rövidszárú fekete cseresznye” (ZOI)

text:
                  17.11.2020

                  HR

                  Službeni list Europske unije

                  L 384/2

         PROVEDBENA UREDBA KOMISIJE (EU) 2020/1711
         оd 10. studenoga 2020.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla
         „Szomolyai rövidszárú fekete cseresznye” (ZOI)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Mađarske za registraciju naziva „Szomolyai rövidszárú fekete cseresznye” objavljen je u Službenom listu Europske unije (2).

                     (2)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Szomolyai rövidszárú fekete cseresznye” potrebno je upisati u registar,

               DONIJELA JE OVU UREDBU:

            Članak 1.
            Naziv „Szomolyai rövidszárú fekete cseresznye” (ZOI) upisuje se u registar.
            Naziv iz prvog stavka odnosi se na proizvod iz razreda 1.6. Voće, povrće i žitarice, u prirodnom stanju ili prerađeni iz Priloga XI. Provedbenoj uredbi Komisije (EU) br. 668/2014 (3).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. studenoga 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  SL C 235, 17.7.2020., str. 7.

            (3)  Provedbena uredba Komisije (EU) br. 668/2014 оd 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2020/1713 оd 16. studenoga 2020. o izmjeni Provedbene uredbe (EU) 2019/1382 o izmjeni određenih uredbi o uvođenju antidampinških i antisubvencijskih mjera za određene proizvode od čelika koji podliježu zaštitnim mjerama

text:
                  17.11.2020

                  HR

                  Službeni list Europske unije

                  L 384/6

         PROVEDBENA UREDBA KOMISIJE (EU) 2020/1713
         оd 16. studenoga 2020.
         o izmjeni Provedbene uredbe (EU) 2019/1382 o izmjeni određenih uredbi o uvođenju antidampinških i antisubvencijskih mjera za određene proizvode od čelika koji podliježu zaštitnim mjerama
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/477 (1) Europskog parlamenta i Vijeća od 11. ožujka 2015. o mjerama koje Unija može poduzeti u vezi s kombiniranim učinkom antidampinških ili antisubvencijskih mjera sa zaštitnim mjerama,
         budući da:

                     (1)

                     Komisija je Provedbenom uredbom (EU) 2019/159 (2) uvela zaštitne mjere za određene proizvode od čelika na razdoblje od tri godine. Te su mjere carinske kvote koje se primjenjuju na određena razdoblja i na temelju njih treba platiti carinsku pristojbu iznad kvote po stopi od 25 % ako uvoz prelazi određeni prag koji odgovara prosječnoj razini uvoza u razdoblju od 2015. do 2017.

                     (2)

                     Komisija je Provedbenom uredbom (EU) 2019/1382 (3) uspostavila mehanizam kojim se sprečava istodobna primjena te carinske pristojbe iznad kvote i antidampinških i/ili kompenzacijskih mjera koje se također primjenjuju na određene proizvode od čelika.

                     (3)

                     U tu su svrhu u Prilogu Provedbenoj uredbi (EU) 2019/1382 navedene sve antidampinške i antisubvencijske mjere za proizvode koji su u to vrijeme podlijegali i zaštitnim mjerama te su utvrđene antidampinška i/ili antisubvencijska pristojba koje se primjenjuju nakon što se počne primjenjivati carina iznad kvote.

                     (4)

                     Komisija je 6. listopada 2020. Provedbenom uredbom (EU) 2020/1408 (4) uvela konačne antidampinške mjere na uvoz određenih toplovaljanih limova i koluta od nehrđajućeg čelika podrijetlom iz Indonezije, Narodne Republike Kine i Tajvana.

                     (5)

                     Kako je navedeno u uvodnoj izjavi 310. Provedbene uredbe (EU) 2020/1408, na te se proizvode primjenjuje mehanizam kojim se sprečava istodobna primjena mjera jer oni podliježu i zaštitnim mjerama (broj proizvoda 8.). Stoga bi Prilog Provedbenoj uredbi (EU) 2019/1382 trebalo izmijeniti kako bi se uključila Provedbena uredba (EU) 2020/1408.

                     (6)

                     Mjere predviđene ovom Uredbom u skladu su s mišljenjem Odbora za instrumente trgovinske zaštite,

               DONIJELA JE OVU UREDBU:

            Članak 1.
            Provedbena uredba (EU) 2019/1382 mijenja se kako slijedi:

                        1.

                        U Prilogu 1.B., „Popis uredbi o uvođenju antidampinških i antisubvencijskih mjera za proizvode koji podliježu zaštitnoj mjeri”, dodaje se sljedeći stavak:

                           „19.   PROVEDBENA UREDBA KOMISIJE (EU) 2020/1408 оd 6. listopada 2020. o uvođenju konačne antidampinške pristojbe i konačnoj naplati privremene pristojbe uvedene na uvoz određenih toplovaljanih limova i koluta od nehrđajućeg čelika podrijetlom iz Indonezije, Narodne Republike Kine i Tajvana, SL L 325, 7.10.2020., str. 26.”

                        2.

                        U Prilogu 2., „Stope antidampinških i/ili kompenzacijskih pristojbi koje se primjenjuju sve dok se na isti proizvod primjenjuje zaštitna pristojba”, dodaje se sljedeći PRILOG 2.18.:

                              „PRILOG 2.18.
                              Provedbena uredba Komisije (EU) 2020/1408 оd 6. listopada 2020. o uvođenju konačne antidampinške pristojbe i konačnoj naplati privremene pristojbe uvedene na uvoz određenih toplovaljanih limova i koluta od nehrđajućeg čelika podrijetlom iz Indonezije, Narodne Republike Kine i Tajvana, SL L 325, 7.10.2020., str. 26.

                                          Zemlja

                                          Društvo

                                          Dodatna oznaka TARIC

                                          Izvorna konačna antidampinška pristojba

                                          Antidampinška pristojba kad je zaštitna mjera primjenjiva

                                          Indonezija

                                          PT Indonesia Guang Ching Nickel and Stainless Steel Industry

                                          C541

                                          17,3

                                          0,0 %

                                          Indonezija

                                          PT Indonesia Tsingshan Stainless Steel

                                          C547

                                          17,3

                                          0,0 %

                                          Indonezija

                                          Sva ostala društva

                                          C999

                                          17,3

                                          0,0 %

                                          Narodna Republika Kina

                                          Shanxi Taigang Stainless Steel Co., Ltd

                                          C163

                                          19,0

                                          0,0 %

                                          Narodna Republika Kina

                                          Taiyuan Taigang Daming Metal Products

                                          C542

                                          19,0

                                          0,0 %

                                          Narodna Republika Kina

                                          Tisco Guangdong Stainless Steel Service Center Co., Ltd

                                          C543

                                          19,0

                                          0,0 %

                                          Narodna Republika Kina

                                          Tianjin TISCO & TPCO Stainless Steel Co. Ltd.

                                          C025

                                          19,0

                                          0,0 %

                                          Narodna Republika Kina

                                          Fujian Fuxin Special Steel Co., Ltd.

                                          C544

                                          14,6

                                          0,0 %

                                          Narodna Republika Kina

                                          Zhenshi Group Eastern Special Steel Co., Ltd.

                                          C558

                                          9,2

                                          0,0 %

                                          Narodna Republika Kina

                                          Xiangshui Defeng Metals Co., Ltd

                                          C545

                                          17,5

                                          0,0 %

                                          Narodna Republika Kina

                                          Fujian Dingxin Technology Co., Ltd.

                                          C546

                                          17,5

                                          0,0 %

                                          Narodna Republika Kina

                                          Sva ostala društva

                                          C999

                                          19,0

                                          0,0 %

                                          Tajvan

                                          Yieh United Steel Co.

                                          C032

                                          4,1

                                          0,0 %

                                          Tajvan

                                          Tang Eng Iron Works Co. Ltd.

                                          C031

                                          4,1

                                          0,0 %

                                          Tajvan

                                          Walsin Lihwa Co.

                                          C548

                                          7,5

                                          0,0 %

                                          Tajvan

                                          Sva ostala društva

                                          C999

                                          7,5

                                          0,0 %

                        ”

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 16. studenoga 2020.

                  Za Komisiju

                  Predsjednica

               Ursula VON DER LEYEN

            (1)  SL L 83, 27.3.2015., str. 11.

            (2)  Provedbena uredba Komisije (EU) 2019/159 оd 31. siječnja 2019. o uvođenju konačnih zaštitnih mjera protiv uvoza određenih proizvoda od čelika (SL L 31, 1.2.2019., str. 27.).

            (3)  Provedbena uredba Komisije (EU) 2019/1382 оd 2. rujna 2019. o izmjeni određenih uredbi o uvođenju antidampinških i antisubvencijskih mjera za određene proizvode od čelika koji podliježu zaštitnim mjerama (SL L 227, 3.9.2019., str. 1.).

            (4)  Provedbena uredba Komisije (EU) 2020/1408 оd 6. listopada 2020. o uvođenju konačne antidampinške pristojbe i konačnoj naplati privremene pristojbe uvedene na uvoz određenih toplovaljanih limova i koluta od nehrđajućeg čelika podrijetlom iz Indonezije, Narodne Republike Kine i Tajvana (SL L 325, 7.10.2020., str. 26.).